Diari Oficial de la Generalitat Valenciana


Sumari del DOGV 5687, del 24-01-2008 (2008/438)

RESOLUCIÓ de 3 de desembre de 2007, del conseller de Medi Ambient, Aigua, Urbanisme i Habitatge, per la qual s'aprova el Pla local de prevenció d'incendis forestals d'Algimia de Alfara.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5687

Data del DOGV
:   24-01-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/438


Data del document
:   03-12-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * administració local

RESOLUCIÓ de 3 de desembre de 2007, del conseller de Medi Ambient, Aigua, Urbanisme i Habitatge, per la qual s'aprova el Pla local de prevenció d'incendis forestals d'Algimia de Alfara. [2008/438]  
La Llei 3/93, forestal, de 9 de desembre, de la Comunitat Valenciana, estableix en l'article 55.3 que les entitats locals amb terrenys forestals en el seu territori poden redactar plans locals de prevenció d'incendis els quals seran obligatoris per a les situades a les zones d'alt risc d'incendis forestals.  
Igualment el Pla de prevenció d'incendis forestals del Parc Natural de la Serra Calderona, aprovat per Resolució del conseller de Territori i Habitatge de 12 de juny de 2006 (DOCV 5301, de 12.07.2006), el qual té caràcter director en la matèria de prevenció d'incendis forestals en l'àmbit del Parc, estableix entre les línies d'actuació principals el foment de l'elaboració dels plans locals de prevenció d'incendis forestals dels municipis totalment o parcialment inclosos en l'àmbit del Parc Natural, com és el cas d'Algimia de Alfara.  
En aquest sentit el Pla local de prevenció d'incendis forestals d'Algimia de Alfara s'ha elaborat a l'empara de l'Ordre de 9 de novembre de 2005, de la llavors conselleria de Territori i Habitatge, que va establir en l'annex V ajudes per a la redacció de plans locals de prevenció d'incendis forestals.  
El Pla local de prevenció d'incendis forestals és una peça clau en la planificació de les mesures de prevenció d'incendis forestals, que s'articula en diferents nivells, des de la planificació a nivell de tota la Comunitat Valenciana fins al municipi.  
El Reglament de la Llei 3/93, forestal, de la Comunitat Valenciana, aprovat per Decret 98/1995, del Govern Valencià, de 16 de maig de 1995, estableix clarament els continguts mínims que ha de contenir un Pla local de prevenció, que són: descripció física, econòmica i sociològica del municipi, inventari i divisió en zones en funció del seu risc d'incendis, àrees d'especial protecció i prioritat de defensa, ordenances i normes d'aplicació municipal, inventari de mitjans propis i mobilitzables, protocol d'actuació en funció dels distints graus d'alerta d'incendi i cartografia referent als punts anteriors.  
El Pla local de prevenció d'incendis forestals d'Algimia de Alfara va ser aprovat per l'esmentat Ajuntament en sessió extraordinària de l'Ajuntament en Ple del dia 11 de maig de 2007, i acordà també presentar aquest en la conselleria de Medi Ambient, Aigua, Urbanisme i Habitatge.  
D'acord amb el que antecedeix, vist que el pla compleix amb el que disposa la legislació vigent en la matèria i a proposta de la directora general de Gestió de Medi Natural, resolc:  
Article 1. Aprovació del pla  
Aprovar el Pla local de prevenció d'incendis forestals d'Algimia de Alfara com a document director en la matèria en l'àmbit del municipi.  
El pla està estructurat en els blocs següents:  
1. Introducció   
1.1. Antecedents  
1.2. Marc legal   
2. Objectius  
3. Àmbit territorial   
4. Marc competencial   
4.1. Planificació en l'àmbit autonòmic   
4.2. Integració del Pla municipal  
4.3. Aprovació   
5. Pertinença   
6. Estat natural   
6.1. Localització geogràfica   
6.2. Climatologia   
6.3. Fisiografia i topografia   
6.4. Hidrologia   
6.5. Socioeconomia   
6.6. Descripció de la massa forestal   
7. La presència històrica dels incendis forestals   
7.1. Dades històriques  
7.2. Anàlisi dels incendis forestals   
7.3. El perill d'incendis forestals en l'espai i en el temps  
7.4. Models de combustible   
7.5. Nuclis de població i urbanitzacions   
7.6. Àrees recreatives i sendes   
7.7. Quantificació del perill d'incendis   
7.8. Perill en el temps   
8. Actuacions de prevenció, detecció i extinció  
8.1. Actuacions sobre els combustibles   
9. Planificació de les actuacions   
9.1. Anàlisi dels mitjans   
9.2. Accions en matèria de prevenció   
9.3. Accions en matèria de detecció   
9.4. Actuacions en matèria d'extinció   
9.5. Calendari d'aplicació del pla   
9.6. Pressupost   
9.7. Indicadors de seguiment   
9.8. Indicadors normatius, administratius o de planificació   
9.9. Indicadors d'actuacions executades  
9.10. Indicadors de revisió   
10. Annexos  
10.1. Legislació   
10.2. Pla local de cremes  
També disposa d'una referència cartogràfica completa dels diferents aspectes tractats en els blocs anteriors.  
Article 2. Caràcter subsidiari  
Les disposicions contingudes en el Pla local de prevenció d'incendis forestals d'Algimia de Alfara són subsidiàries en la seua aplicació a les establides en el Pla de prevenció d'incendis forestals del Parc Natural de la Serra Calderona, aprovat per Resolució del conseller de Territori i Habitatge, de 12 de juny de 2006 (DOCV 5301, de 12.07.2006), així com del marc legislatiu propi del Parc Natural, el Pla d'ordenació dels recursos naturals aprovat segons el Decret 77/2001, de 2 d'abril, del Govern Valencià (DOGV núm. 3980, de data 17.04.2001, i també la normativa general de prevenció d'incendis forestals.  
Article 3. Vigència del pla  
Amb caràcter general el pla té una vigència de 15 anys amb revisions parcials cada 5 anys, o en el cas de modificació del Pla de prevenció d'incendis forestals del Parc Natural de la Serra Calderona.  
Contra la present resolució, que entrarà en vigor l'endemà de la publicació en el Diari Oficial de la Comunitat Valenciana, els interessats podran interposar recurs contenciós administratiu, en el termini de dos mesos comptadors a partir de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei reguladora de la jurisdicció contenciós administrativa.  
Tot això sense perjudici de la interposició del recurs potestatiu de reposició davant del conseller de Medi Ambient, Aigua, Urbanisme i Habitatge, en el termini d'un mes des de l'endemà de la publicació en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
Disposició transitòria  
Una vegada elaborat i aprovat el Pla de prevenció d'incendis forestals de la demarcació forestal de Llíria, el Pla local de prevenció d'incendis forestals d'Algimia de Alfara ha d'adaptar-se en un termini de 6 mesos al que disposa el Pla de prevenció de demarcació del qual serà subsidiari.  
València, 3 de desembre de 2007.- El conseller de Medi Ambient, Aigua, Urbanisme i Habitatge: José Ramón García Antón.